[{"text_idx": "#000000", "text": "Eestis reguleerib ja\u0308a\u0308tmetega seonduvat Ja\u0308a\u0308tmeseadus ja lisaks veel mitmed ma\u0308a\u0308rused, mis lisavad ta\u0308psemad ka\u0308itlusno\u0303uded konkreetsete ja\u0308a\u0308tmeliikide kohta."}, {"text_idx": "#000002", "text": "Igapa\u0308evaste olmeja\u0308a\u0308tmete kogumine ja vedamine on lahendatud korraldatud ja\u0308a\u0308tmeveoga. Kohaliku omavalitsuse u\u0308lesanne on tagada pru\u0308givedu igast piirkonnast. Vedaja leidmiseks korraldatakse hange ning kohaliku omavalitsuse territooriumil elupinda omaval inimesel ei ole vo\u0303imalik ettevo\u0303tjat ise valida. Ta on korraldatud ja\u0308a\u0308tmeveoga automaatselt liidetud ka siis, kui ta ettevo\u0303tjaga lepingut ei so\u0303lmi. Erinevates valdades/linnades vo\u0303ivad tingimused varieeruda. Na\u0308iteks suvilapiirkondades vo\u0303idakse vabastada kinnistu omanik ja\u0308a\u0308tmeveost talviseks ajaks juhul, kui kinnistul ei elata. Vahel ku\u0308sitakse selle to\u0303estuseks elektriarvet."}, {"text_idx": "#000003", "text": "Mida ei tohi olmeja\u0308a\u0308tmete konteinerisse kindlasti panna?"}, {"text_idx": "#000004", "text": "ohtlikke ja\u0308a\u0308tmeid (akud, patareid, kraadiklaasid, ravimid, kemikaalid, o\u0303lid jms.)\nelektri- ja elektroonikaseadmete ja\u0308a\u0308tmed (raadiod, telekad, ku\u0308lmkapid, elektipliidid, pesumasinad jne)\nsuurja\u0308a\u0308tmeid (vana mo\u0308o\u0308bel, madratsid, vaibad jms)"}, {"text_idx": "#000005", "text": "Olmeja\u0308a\u0308tmete konteiner tuleb valida sellise mahuga, mis vastab Teie majapidamise vajadustele. Konteinerit on vo\u0303imalik vedajalt rentida aga ka ehituspoest osta."}, {"text_idx": "#000006", "text": "Pru\u0308gi sorteerimisel on mo\u0303istlik olmeja\u0308a\u0308tmete tu\u0308hjendussagedus 1 kord kuus. Ja\u0308a\u0308tmevedajad pakuvad erinevates piirkondades erinevaid tu\u0308hjendusgraafikuid. Ta\u0308psemalt saad selle kohta infot oma valla/linna kodulehelt."}]